नई दिल्ली. बीती 4 फरवरी को सचिन तेंदुलकर दिल्ली में थे। उनकी मुलाकात पुराने साथी वीरेंद्र सहवाग से हुई। सहवाग ने फटाक से सेल्फी ली और पलक झपकते ही ट्विटर पर पोस्ट कर दिया। लिखा 'गॉड जी के दर्शन इन दिल्ली'। इस फोटो का फ्रेम परफेक्ट नहीं था और सहवाग का सिर भी कट रहा था। थोड़ी देर बाद सचिन ने यही फोटो परफेक्ट एंगल के साथ ट्वीट करते हुए लिखा- अरे थोड़ी देर रुक जाता तो ये फोटो यूज़ कर लेता। सहवाग के ट्वीट करने की स्टाइल अलग है। वे फन के लिए ट्वीट करते हैं। इतना ही नहीं एक ट्वीट में तो उन्होंने वाइफ के प्यार को 100 के नोट जैसा बताया था। ओबामा जैसे दिखने वाले बच्चे का फोटो ट्वीट...
- सहवाग के ये ट्वीट सोशल साइट्स पर किए जाने वाले उनकी पोस्ट के नेचर के बारे में काफी कुछ बताते हैं।
- ट्विटर पर उनका अंदाज हमेशा मजे लेने वाला ही होता है। उनकी ट्विटर पर कोई लाइन-लेंथ नहीं है। कोई बुरा उद्देश्य नहीं है। वे अधिकांश ट्वीट खिंचाई करने के लिए करते हैं। जो उनके फैन्स को खूब पसंद भी आता है।
- यही नहीं वो अपनी पत्नी को भी मजाक करने में नहीं छोड़ते हैं। पिछले दिनों उन्होंने पत्नी आरती के साथ शॉपिंग करते हुए फोटो ट्वीट की। इसपर भी उन्होंने मजाक में लिखा कि- शादी वर्कशॉप है, जहां पति वर्क करता है और पत्नी शॉप करती है। एक ट्वीट में उन्होंने अपनी वाइफ के प्यार को 100 के नोट जैसा बताया था।
- वो मजे लेने में पूर्व अमेरिकी राष्ट्रपति बराक ओबामा जैसों को भी नहीं छोड़ते हैं। 25 फरवरी को उन्होंने एक ओबामा जैसे दिखने वाले बच्चे का फोटो ट्वीट करते हुए लिखा कि- स्मॉल ओबामा जी एट मुंबई सबर्ब स्टेशन, ओबामा बी माय मामा।
गुरमेहर कौर को लेकर पोस्ट विवादों में रहा
- पिछले दिनों दिल्ली के रामजस कॉलेज के वक्त उनका गुरमेहर कौर के खिलाफ ट्वीट भी काफी चर्चा में रहा।
ट्रोलिंग में बड़े-बड़े सितारों और अपनी पत्नी को भी नहीं छोड़ते
- जब वो ट्रोलिंग करने पर आते हैं तो बड़े-बड़े सितारों और अपनी पत्नी को भी नहीं छोड़ते हैं।
- 3 अक्टूबर 2016 को जब टीम इंडिया वर्ल्ड टेस्ट क्रिकेट में नंबर वन पोजीशन पर आई तो सचिन ने बधाई संदेश ट्वीट किया और मैसेज में लिखा कि 'जियो मेरे लाला... तथास्तुु'। सहवाग ने इस कमेंट पर चुटकी लेते हुए लिखा कि- आशीर्वाद में भी गॉडजी, अपनी आईपीएल टीम के मालिक के ब्रैंड का जिक्र करना नहीं भूलते हैं।
- इसी तरह भारतीय टीम जब पिछला टेस्ट मैच ऑस्ट्रेलिया के खिलाफ खेल रही थी और उसके विकेट जल्दी-जल्दी गिर रहे थे। ऐसे में सहवाग ने खुद की अंगुली ऊपर किए हुए तस्वीर पोस्ट की। लिखा कि भारत की बैटिंग के दौरान अंपायर केवल ऐसे ही (अंगुली ऊपर उठाने के लिए) करने के लिए था। इसको उन्होंने अंगुली आसन बताया था।
इतना अंतर है सहवाग और सचिन के पोस्ट में
- सहवाग और सचिन की क्रिकेट की सफल ओपनिंग जोड़ियों में से है, मैदान पर अंदाज भी एक जैसा रहा है। लेकिन ट्विटर पर इनके ट्वीट में फर्क है। सचिन गंभीर ट्वीट करते हैं तो सहवाग खूब मजे लेते हैं।
किसी के बर्थडे पर
- सहवाग: हैप्पी बर्थडे जो रूट, ऑल लाइन्स इन दिस रूट आर बिजी। टॉप प्लेयर, हंगरी प्लेयर। नो हिज़ रूट।
- सचिन: हैप्पी बर्थडे धोनी। हैव अ वंडरफुल एंड ब्लेस्ड ईयर अहेड।
किसी के एचीवमेंट पर
- सहवाग: मोहम्मद कैफ जी फर्स्ट क्लास में 10 हजार रन पूरा करने के लिए बधाई। 9000 तो दौड़-दौड़ के ही भागे होंगे। पकड़म-पकड़ाई क्या दूसरा पसंदीदा खेल है।
- सचिन: टूली क्लैश ऑफ टाइटन। वाट अ मैच। कॉन्ग्रैचुलेशन रॉजर फेडरर ऑन विनिंग द ऑस्ट्रेलियन ओपन फाइनल्स।
पाक खिलाड़ियों के साथ फोटो
- सहवाग: बहुत अच्छी टीम शोएब भाई। कई लीजेंड्स हैं लेकिन आजतक आपकी टीम भारत को विश्वकप में नहीं हरा पाई है। अभी भी मौका की तलाश ह
- सचिन: ड्रेस्ड टू किल (शानदार सूट में फोटो)। वसीम अकरम के साथ बातचीत को काफी एंज्वॉय किया।
साक्षी मलिक के ओलिंपिक मेडल जीतने पर
- सहवाग: पूरा भारत इस बात का साक्षी है, जब कोई बहुत मुश्किल में हो तो इस देश में लड़कियां ही मालिक हैं। थैंक यू साक्षी मलिक।
- सचिन: सुबह उठते ही कितनी अच्छी खबर है। साक्षी मलिक रियो ओलिंपिक में आपके प्रदर्शन ने पूरे देश को गर्व से भर दिया है। आपको बहुत बधाई।
चर्चित मुद्दों पर
- सहवाग: 31 मार्च के बाद भी आप अपने 500 और 1000 के नोट 5 बैंकों में चला सकते हैं। जिनमें है बैंक ऑफ गंगा, यमुना, सरस्वती, नर्मदा, गोदावरी।’
- सचिन: साफ-सुथरा भारत ज्यादा स्वस्थ भारत होगा। हम सब को स्वच्छ भारत इनिशिएटिव का समर्थन करना चाहिए।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva hne_Deva kas_Deva awa_Deva hin_Deva kas_Deva hin_Deva awa_Deva mag_Deva mai_Deva hin_Deva hin_Deva mai_Deva awa_Deva hin_Deva